Official Journal L 331 , 03/12/1997 P. 0018 - 0022



Id-Deċiżjoni tal-Kummissjoni tal-20 ta’ Novembru 1997 dwar il-proċedura għall-attestazzjoni tal-konformità tal-prodotti tal-kostruzzjoni permezz ta’ l-Artikolu 20(2) tad-Direttiva tal-Kunsill 89/106/KEE f’dak li jirrigwardja l-kisi ta’ l-art (pavimenti) (Test b’rilevanza għaż-ŻEE) (97/808/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni tal-liġijiet, tar-regolamenti u tad-disposizzjonijiet amministrattivi ta’ l-Istati Membri li għandhom x’jaqsmu mal-prodotti tal-kostruzzjoni [1], kif l-aħħar emendata mid-Direttiva 93/68/KEE [2], u b’mod partikolari l-Artikolu 13(4) tagħha, Billi l-Kummissjoni hi meħtieġa li tagħżel, bħal bejn iż-żewġ proċeduri permezz ta’ l-Artikolu 13(3) tad-Direttiva 89/106/KEE biex tiċċertifika l-konformità ta’ prodott, ‘il-proċedura l-anqas tqila konsistenti mas-sigurtà’; billi dan ifisser li hu meħtieġ li jkun deċiż jekk, għal prodott partikolari jew familja ta’ prodotti, l-eżistenza ta’ sistema ta’ kontroll tal-produzzjoni fil-fabbrika taħt ir-responsabbiltà tal-fabbrikant hiex kondizzjoni meħtieġa u suffiċjenti għall-attestazzjoni tal-konformità, jew jekk, għal raġunijiet li għandhom x’jaqsmu mal-konformità marbuta mal-kriterji msemmija fl-Artikolu 13(4), l-intervent ta’ korp approvat taċ-ċertifikazzjoni huwiex meħtieġ; Billi l-Artikolu 13(4) jeħtieġ li l-proċedura hekk iddeterminata għandha tkun indikata fil-preskritti u fl-ispeċifikazzjonijiet tekniċi; billi, għalhekk, huwa mixtieq li jkun definit il-kunċett ta’ ‘prodotti jew familja ta’ prodotti’ kif użat fil-preskritti u fl-ispeċifikazzjonijiet tekniċi; Billi ż-żewġ proċeduri li hemm provvediment dwarhom fl-Artikolu 13(3) huma deskritti fid-dettall fl-Anness III tad-Direttiva 89/106/KEE; billi hu meħtieġ għalhekk li jkunu speċifikati b’mod ċar il-metodi li bihom iż-żewġ proċeduri għandhom jiġu mplimentati b’referenza għall-Anness III, għal kull prodott jew familja ta’ prodotti, ladarba l-Anness III jagħti preferenza lill-ċerta sistemi; Billi l-proċedura msemmija fil-punt (a) ta’ l-Artikolu 13(3) tikkorrispondi mas-sistemi stabbiliti fl-ewwel possibiltà, mingħajr sorveljanza kontinwa, u t-tieni u t-tielet possibilitajiet tal-punt (ii) tas-Sezzjoni 2 ta’ l-Anness III, u l-proċedura riferita fil-punt (b) ta’ l-Artikolu 13(3) tikkorrispondi għas-sistemi stabbiliti fil-punt (i) tas-Sezzjoni 2 ta’ l-Anness III, u fl-ewwel possibilità, mas-sorveljanza kontinwa, tal-punt (ii) tas-Sezzjoni 2 ta’ l-Anness III; Billi l-miżuri li hemm provvediment dwarhom f’din id-Deċiżjoni huma skond l-opinjoni tal-Kumitat Permanenti dwar il-Bini, ADOTTAT DIN ID-DEċIżJONI: Artikolu 1 Il-prodotti u l-familji tal-prodotti elenkati fl-Anness I għandhom ikollhom il-konformità tagħhom ċċertifikata minn proċedura li biha l-fabbrikant għandu taħt ir-responsabbiltà tiegħu biss, sistema ta’ kontroll tal-produzzjoni fil-fabbrika li tassigura li l-prodott hu konformi mal-ispeċifikazzjonijiet tekniċi rilevanti. Artikolu 2 Il-prodotti elenkati fl-Anness II għandhom ikollhom il-konformità tagħhom ċċertifikata minn proċedura li biha, b’żieda ma’ sistema ta’ kontroll tal-produzzjoni tal-fabbrika operata mill-fabbrikant, korp approvat taċ-ċertifikazzjoni ikun involut fl-estimi u s-sorveljanza tal-kontroll tal-produzzjoni tal-prodott nniffsu. Artikolu 3 Il-proċedura għall-attestazzjoni tal-konformità kif imqiegħda fl-Anness III għandha tiġi ndikata fil-mandati għal standards armonizzati. Artikolu 4 Din id-Deċiżjoni hija indirizzata lill-Istati Membri. Magħmula fi Brussel, fl-20 ta’ Novembru 1997. Għall-Kummissjoni Martin bangemann Membru tal-Kummissjoni [1] ĠU L 40, tal-11.2.1989, p. 12. [2] ĠU L 220, tat-30.8.1993, p. 1. -------------------------------------------------- L-ANNESS I Pavimenti Il-prodotti riġidi tal-pavimenti għal użu estern u biex jitlestu it-toroq (unitajiet ta’ pavimenti inklużi il-kisi, ċangaturi, ċintorini, bankini, blokok, madum tal-bankini; pjanċi tal-metall bħala parti mill-bankini; madum riġidu ta’ l-art; lavanja; madum; mużajk; madum tal-franka; madum tat-terrazzo; metall miġbud jew pavimenti bil-gradilji; spralli ta’ l-art). Prodotti riġidi tal-pavimenti għall-użu intern inklużi l-postijiet magħluqa tat-trasport pubbliku fil-forma ta’ komponenti (unitajiet tal-pavimenti, madum, mużajk, parquet, folji ta’ xbieki jew pjanċi, gradilji tal-pavimenti, pavimenti ta’ folji riġidi, prodotti bbażati fuq l-injam) u fil-forma ta’ sistemi li jifilħu t-tagħbija, mqiegħda fuq is-suq bħala settijiet (pavimenti għal aċċess maqtugħ il-fuq; pavimenti bl-spazju taħthom), ta’ reazzjoni għall-klassijiet tan-nar AFL, BFL jew CFL li r-rejazzjoni tagħhom għall-atteġġament tan-nar mhijiex suxxettibbli għall-bidla matul il-produzzjoni, ta’ reazzjoni għall-klassijiet tan-nar DFL, EFL jew FFL; u wkoll tal-klassi AFL li skond id-Deċiżjoni tal-Kummissjoni 96/603/KE [1] ma jeħtiġux li jiġu eżaminati għar-reazzjoni għan-nar. Pavimenti resiljenti u tat-tessut għall-użu intern fil-forma ta’ pavimenti elastiċi omoġenji u eteroġenji fornuti jew f’forma ta’ maduma, pjanċa jew romblu (il-pavimenti tat-tessuti jinkludu l-madum, il-pjanċi tal-plastika u tal-gomma (il-pavimenti aminoplastiċi li meta jissaħħnu jieħdu forma permanenti; pavimenti ta’ l-inċirata u tas-sufra; ta’ pjanċi antistatiċi; ta’ madum ta’ l-art mhux imwaħħal ma’ l-art; ta’ folji elastiċi), ta’ reazzjoni għall-klassijiet tan-nar AFL, BFL jew CFL li r-reazzjoni tagħhom lejn l-atteġġament tan-nar mhijiex suxxettibbli għall-bidla matul il-proċess tal-produzzjoni, ta’ reazzjoni għall-klassijiet tan-nar DFL, EFL jew FFLl u wkoll tal-klassi AFL li skond id-Deċiżjoni 96/603/KE ma jeħtieġux li jiġu eżaminati għar-reazzjoni għan-nar. Pavimenti resiljenti u tat-tessut għall-użu estern fil-forma ta’ pavimenti elastiċi omoġenji u eteroġenji fornuti jew f’forma ta’ madum, pjanċa jew romblu (pavimenti tat-tessuti jinkludu l-madum; il-pjanċi tal-plastika u tal-gomma (pavimenti aminoplastiċi li meta jissaħħnu jieħdu forma permanenti); pavimenti ta’ l-inċirata u tas-sufra; tal-pjanċa antistatika; tal-madum ta’ l-art mhux imwaħħal ma’ l-art; ta’ folji elastiċi. [1] ĠU L 267, tad-19.10.1996, p. 23. -------------------------------------------------- L-ANNESS II Pavimenti Prodotti riġidi ta’ pavimenti għall-użu intern inklużi postijiet magħluqa ta’ trasport pubbliku fil-forma ta’ komponenti (unitajiet ta’ pavimenti, madum, mużajk, parquet, x-xbieki jew pjanċi, pavimenti tal-grilji, pavimenti miksija b’folji riġidi, prodotti bbażati fuq l-injam) u fil-forma ta’ sistemi li jifilħu t-tagħbija, mqiegħda fuq is-suq bħala kits (pavimenti għal aċċess merfugħ; pavimenti imħaffrin), ta’ reazzjoni għall-klassijiet tan-nar AFL, BFL jew CFL li r-reazzjoni tagħhom għall-atteġġament tan-nar mhijiex suxxettibbli għal bidla matul il-produzzjoni, in ġenerali dawk soġġetti għal modifikazzjoni kimika, eż. dawk li jżommu lura n-nar, jew fejn bidliet fil-kompożizzjoni jistgħu iwasslu għal bidliet fir-reazzjoni għall-atteġġament għan-nar. Pavimenti elastiċi u tat-tessut għall-użu intern fil-forma ta’ pavimenti ta’ l-art elastiċi omoġenji u eteroġenji forniti jew f’forma ta’ maduma, pjanċa jew romblu (pavimenti tat-tessut jinkludu l-madum, il-pjanċi tal-plastik u tal-gomma (pavimenti aminoplastiċi li meta jissaħħnu jieħdu l-forma); pavimenti ta’ l-inċirata u s-sufra; tal-pjanċa antistatiċi; tal-madum ta’ l-art mhux imwaħħal ma’ l-art; ta’ folji elastiċi), ta’ reazzjoni għall-klassijiet tan-nar AFL, BFL jew CFL li r-reazzjoni tagħhom lejn l-atteġġament tan-nar mhijiex suxxettibbli għal bidla matul il-proċess tal-produzzjoni, in ġenerali dawk soġġetti għal modifikazzjoni kimika, eż. dawk li jżommu lura n-nar, jew fejn bidliet fil-kompożizzjoni jistgħu iwasslu għal bidliet fir-reazzjoni għall-atteġġament tan-nar. -------------------------------------------------- L-ANNESS III FAMILJA TAL-PRODOTT PAVIMENTI (1/2) Sistemi ta’ ċertifikazzjoni tal-konformità Għall-prodotti u l-użu intiżi elenkati hawn taħt, CEN/Cenelec huma mitluba li jispeċifikaw is-sistemi li ġejjin taċ-ċertifikazzjoni tal-konformità fl-istandards armonizzati relevanti: Prodotti | Użu intiżi | Livelli jew klassijiet | Ċertifikazzjoni tas-sistemi tal-konformità | Prodotti ta’ pavimenti riġidi għall-użu estern Unitajiet tal-pavimenti (b’wiċċ ċatt jew imbuzzat) inklużi ċ-ċangaturi, lapidi, Iċċnagar, ċintorini; blokok; madum tal-bankini; pjanċa tal-metall għall-użu fil-banki; madum riġidu ta’ l-art; lavanji; madum, możajk; madum tal-franka; madum tat-terrazzo; metall miġbud jew pavimenti tal-gradilji, spralli ta’ l-art. | Għall użu estern u biex jitlestew it-toroq biex ikopru spazji esterni għan-nies fit-triq u għaċ-ċirkulazzjoni tat-traffiku | | 4 | L-ispeċifikazzjoni għas-sistema għandha tkun tali li tista’ tiġi mplimentata anke meta l-imġieba ma jkunx hemm ħtieġa li tkun iddeterminata għal ċerta karatteristika, għaliex mill-anqas Stat Membru wieħed ma jkollu l-ebda ħtieġa legali affattu għal din il-karatteristika; [ara l-Artikolu 2(1) tad-Direttiva 89/106/KEE u, meta applikabbli il-klawsoli 1.2.3 tad-Dokumenti ta’ l-Interpretazzjoni.] F’dawk il-każi il-verifika ta’ din il-karatteristika m’għandhiex tkun mposta fuq il-fabbrikant jekk da ma jkunx jixtieq li jiddikkjara l-imġieba tal-prodott f’dak il-lat. FAMILJA TAL-PRODOTT PAVIMENTI (2/2) Sistemi taċ-ċertifikazzjoni tal-konformità Għall-prodotti u l-użu intiżi elenkati hawn taħt, il-CEN/Cenelec huma mitluba li jispeċifikaw is-sistemi li ġejjin taċ-ċertifikazzjoni tal-konformità fl-istandards armonizzati relevanti: Prodotti | Użu intiżi | Livelli jew klassijiet Reazzjoni għan-nar | Ċertifikazzjoni tas-sistemi tal-konformità | Prodotti riġidi ta’ pavimenti (A)Komponenti:Unitajiet ta’ pavimenti, madum, mużajk, parquet, xbieki jew pjanċi, gradilji tal-pavimenti, pavimenti mill-folji riġidi, prodotti bbażati fuq l-injam.(B)Sistemi li jifilħu t-tagħbija imqiegħda fuq is-suq bħala kittsPavimenti għall-aċċess merfugħ, pavimenti mħaffrin | Għal użi interni nklużi postijiet tat-trasport pubbliku magħluqa | AFL — BFL — CFL | 1 | AFL — BFL — CFL | 3 | AFL — DFL — EFL — FFL | 4 | Pavimenti elastiċi u tat-tessut Pavimenti elastiċi omoġenji u eteroġenji forniti jew f’forma ta’ madum, pjanċa jew romblu (pavimenti tat-tessut jinkludu madum; pjanċi tal-plastika u tal-gomma (pavimenti aminoplastiċi li meta jissaħħnu jieħdu forma permanenti); pavimenti ta’ l-inċirata u tas-sufra; ta’ pjanċi antistatiċi; ta’ madum ta’ l-art mhux imwaħħal ma’ l-art; ta’ folji elastiċi. | Għal użi interni | AFL — BFL — CFL | 1 | AFL — BFL — CFL AFL — DFL — EFL — FFL | 3 | Pavimenmti elastiċi u tat-tessut Pavimenti elastiċi omoġenji u eteroġenji forniti jew f’forma ta’ madum, pjanċa jew romblu (pavimenti tat-tessut jinkludu madum; pjanċI tal-plastik u tal-gomma (pavimenti aminoplastiċi li meta jissaħħnu jieħdu forma permanenti); pavimenti ta’ l-inċirata u tas-sufra; ta’ pjanċa antistatika; ta’ madum ta’ l-art mhux imwaħħal ma’ l-art; ta’ folji elastiċi) | Għal użi esterni | — | 4 | L-ispeċifikazzjoni għas-sistema għandha tkun tali li tista’ tiġi mplimentata anke meta l-imġieba ma jkunx hemm għalfejn li tkun iddeterminat għal xi karatteristika, għaliex mill-inqas Stat Membru wieħed ma jkollu l-ebda ħtieġa legali affattu għal din il-karatteristika. (Ara l-Artikolu 2(1) tad-Direttiva 89/106/KEE u, meta applikabbli il-klawsola 1,2,3 tad-Dokumenti ta’ l-Interpretazzjoni). F’dawk il-każi il-verifika ta’ din il-karatteristika m’għandhiex tkun mposta fuq il-fabbrikant jekk dan ma jkunx jixtieq li jiddikkjara l-imġieba tal-prodott f’dak il-lat. --------------------------------------------------